《舟中无事戏拟古乐府杂体遗意十八首 其十三》
明代·邓云霄

春树沐轻烟，芳菲倚琼阁。朝日照新彩，转觉花妍灼。

美人谨护持，攀条入珠箔。墙阴有怨草，怅恨春风薄。

愿回旭日光，一为到葵藿。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。